Telefoon | coetzeeblog
Scrapydotwo en toe Toortsie het begin met dié ding oor die telefone. Hierdie is ´n ou blog.
Wie onthou hom nog? Daardie muurmodelle, wat op plase aangetref is. GPO, General Post Office, stempel, duidelik op hom. Handsentrale, kode luie, ons nommer was 1213. Plaaslyn nommer 12 en die 13 het beteken een kort en 3 lank. ´n Lang lui vir die sentrale en moenie die kort aflui vergeet nie. Almal moet weet dat jy klaar gepraat het. Slinger regs en die ekstra gehoorstuk, links. Weet nie of die een op die foto een van daardie modelle was nie, geen slinger en geen ekstra gehoorstuk nie.
Dink aan die tye as klein kindertjies, hoe ons gestry het om saam te luister, met daardie ekstra gehoorstuk, as pa of ma praat. Ons was ´n hele span Coetzeetjies. Soms, sommer daar onder die foon aan die slaap geraak. Vandag dink hulle ´n telefoonkonferensie is ´n nuwe ding. Daardie jare was dit sommige aande ´n "aanlyn" kuier, pa, oupa, oom Lou, oom Dapper, oom Pieterse en oom Mynhardt, almal saam aan die gesels. Gewoonlik die mans saans, vrouens seker deur die dag hul kans gehad. Dadelik die gesprek beeindig as iemand vra, lyn besig? Natuurlik ook van die dames, wat geen einde gehad het nie. Op ons lyn was daar Ria Langasem. Spontaan, dié naam bekom. As daar ´n dringende oproep gemaak moes word, was dit nie altyd maklik om haar van die lyn af te kry nie.
Weet nie of daar modelle vir linkshandiges was nie. Kan duidelik een aand onthou, hoe ´n linkshandige besoeker gesukkel het, pa moes later vir hom die slinger kom draai. Dalk was hy maar net nie die soort foon gewoond nie. Inluister, ´n gawe tydverdryf, vir die wat bietjie verveeld was. Was seker maar net besorg oor die wel en weë van die omgewing se mense. Natuurlik nog interessanter vir die inluisteraars, as daar ´n vryer op die lyn was.
Die sentrale wat nog diens gelewer het. Oom Willie, oom Dirk, Ria, Miemie en Johan van W, staatmakers. Soek iemand en daar is nie antwoord nie, hom gou vir jou opgespoor. Seker maar vroeër ingeluister, toe die kuier elders bevestig is.
´n Apparaat van ´n era, lank reeds verby.
9 thoughts on "Telefoon"
Februarie 4, 2015 om 9:42 nm
Lekker man. Ja dit was goeie ou dae. Die konferensie van daardie tyd is nie baie verskillend van vandag sn nie. Vandag kan jy nog die ander ouens sien ook. Jy moet ook ten minste aangetrek wees met vandag se konverensies. Ons ou fone sn kon jy sommer in jou nagklere of met n handoek om doen. Baie dankie vir jou deelname aan die telefoon-stories, ek waardeer dit baie
Februarie 5, 2015 om 5:03 vm
Plesier. Ja, gekleed, is belangrik vandag, so ook die dames se gesigte wat moet op wees.
Februarie 5, 2015 om 8:18 vm
Nou praat jy. My slaaptyd is mos SA sr opstaan tyd. As ek ge -Skype het is daar telkens om verskoning gevra omdat die persoon nog in haar pantoffels is en nog nie gesiggie opgesit het nie. Nou Skype ons maar liewer nie
Februarie 4, 2015 om 10:39 nm
Nou van jy my ver. Toe ek in Hammanskraal gebly het in 1983 en 1984 het ons so 'n foon gehad. Ek het altyd aspris die een tannie getreiter op die foon want sy was lief vir afluister. Sy was een van ons bure en het 'n snor gehad en soms as iemand ons bel het ek in die middle van die gesprek gesê:"hoor jy ou snorre luister weer af"